OpenLLM-France/wikimedia huggingface dataset:
# Zakes Mda

Zakes Mda (Sud-àfrica, 1948) és un escriptor, pintor, cineasta i professor de Literatura, Narrativa i Retòrica a la Universitat d'Ohio. S'ha especialitzat en l'estudi de la literatura africana, particularment del teatre africà. Ha col·laborat amb la Radiotelevisió de Lesotho i amb la sud-africana (SABC) en diversos documentals i sèries televisives. Dirigeix la productora cinematogràfica Thapama Productions de Johannesburg. Ha participat en nombrosos tallers de teatre de ciutats d'arreu del món, entre les quals Barcelona. És fundador i director del programa d'ajuda als malalts de SIDA Southern African Multimedia AIDS. Ha estat assessor en temes de mobilització social d'Unicef i col·laborador en programes de desenvolupament del govern de Lesotho. Les seves obres de teatre s'han representat en diverses sales de teatre d'Europa, Àfrica i Amèrica del Nord. Ha exposat les seves pintures en diverses sales d'art dels EUA i el Regne Unit.

## Obra

* (1977) New South African Writing
* (1979) We Shall Sing for the Fatherland
* (1979) Dead End
* (1979) Dark Voices Ring
* (1980) The Hill
* (1982) Banned: A Play for Radio
* (1982) Summer Fires
* (1986) Bits of Debris: The Poetry of Zakes Mda
* (1988) And the Girls in their Sunday Dresses
* (1989) Joys of War
* (1990) The Plays of Zakes Mda
* (1991) The Nun's Romantic Story
* (1992) Soho Square
* (1993) When People Play People
* (1993) And the Girls in Their Sunday Dresses: Four Works
* (1995) Ways of Dying
* (1995) She Plays with the Darkness
* (1998) Melville 67
* (2000) The Heart of Redness
* (2002) The Madonna of Excelsior
* (2002) Fools, Bells and the Importance of Eating: Three Satires
* (2005) The Whale Caller
* (2007) Cion
* (2009) Black Diamond
* (2011) Sometimes There is a Void: Memoirs of an Outsider
* (2012) Our Lady of Benoni
* (2013) The Sculptors of Mapungubwe
* (2014) Rachel's Blue
* (2015) Little Suns

## Premis

* 1978 Amstel Playwright of the Year Award, premi especial de mèrit per We Shall Sing for the Fatherland
* 1979 Amstel Playwright of the Year Award, guanyador amb The Hill
* 1997 M-Net Book Prize, Ways of Dying
* 2001 Commonwealth Writers' Prize: Africa, The Heart of Redness
* 2001 Hurston-Wright Legacy Award, The Heart of Redness
* 2001 Sunday Times Fiction Prize, The Heart of Redness
* 2004 Top Ten South African Books published in the Decade of Democracy, The Madonna of Excelsior
* 2017 Barry Ronge Fiction Prize, Little Suns

## Referències

* ↑ «Zakes Mda». web. Centre de Cultura Contemporània de Barcelona (CC-BY-SA via OTRS). [Consulta: 15 febrer 2016].
* ↑ «Còpia arxivada». Commonwealth Foundation. Arxivat de l'original el 2007-10-23. [Consulta: 23 desembre 2018].
* ↑ «Còpia arxivada». The Sunday Times, 04-06-2007. Arxivat de l'original el 26 de febrer 2009. [Consulta: 23 desembre 2018].
* ↑ Jennifer Malec. «Zakes Mda and Greg Marinovich win Sunday Times Literary Awards». JRB, 25-06-2017. [Consulta: 19 abril 2018].
# Gibó de Müller

El gibó de Müller (Hylobates muelleri) o gibó gris és una espècie de primat hominoïdeu de la família dels gibons (Hylobatidae), que es troba exclusivament a l'illa de Borneo. Actualment està catalogat per la UICN com a espècie amenaçada per la pèrdua del seu hàbitat. Aquest tàxon fou anomenat en honor del naturalista Salomon Müller.

## Taxonomia

Es coneixen tres subespècies de Hylobates muelleri:
* Hylobates muelleri abbotti
* Hylobates muelleri funereus
* Hylobates muelleri muelleri

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 286. ISBN 978-0801893049.
* ↑ Don E. Wilson & DeeAnn M. Reeder. A Taxonomic and Geographic Reference (en anglès). 3a. on Mammal Species of the World, 2005.
# Panteó de la Família Danés

El Panteó de la Família Danés és una obra d'Olot (Garrotxa).

## Descripció

Davant el panteó de la família Esquena-Casadevall, Celestí Devesa va realitzar el de la família Danés. Una bonica placa de bronze decorada, seguint les influències de l'estil modernista, centra el conjunt. La imatge estilitzada de la mort, amb la daga a la mà, guarda repòs dels membres de la família Danés. Cal destacar el bust, en bronze, de Joaquim Danés i torres, gran historiador olotí, situat al costat de la creu. Tot els conjunt és tancat per baranes de ferro en forma de fullatges i flors estilitzades.

## Història

Celestí Devesa va realitzar durant els deu primers anys del segle XX els panteons sepulcrals i les làpides de les famílies benestants d'Olot. L'any 1905 va fer el de la família Danés i la fosa de la placa i el bust es va realitzar als tallers Barberí d'Olot.

## Referències

* 1 2 «Panteó de la Família Danés». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Peronel·la d'Aquitània

Peronel·la d'Aquitaine, nascuda cap a 1125, morta després de 1151, filla de Guillem X d'Aquitània, duc d'Aquitània i d'Elionor de Châtellerault. Era germana d'Elionor d'Aquitània. També fou anomenada Petronila o Aelis.
Va seguir a la seva germana Elionor a la cort de França, i es va enamorar allí de Raül de Vermandois, un home madur ja casat amb Elionor de Blois. Per donar-li gust, Elionor d'Aquitània i el seu espòs, Lluís VII de França van obtenenir la dissolució del matrimoni de Raül, el que va provocar un conflicte amb el comte de Xampanya Teobald IV de Blois, germà de l'esposa repudiada.
Es va casar doncs amb Raül I de Vermandois. († 1152), comte de Vermandois i de Valois i va tenir:
* Isabel o Elisabeth (1143-1183), comtessa de Vermandois i de Valois, casada amb Felip d'Alsàcia, comte de Flandes
* Raül II (1145-1167), comte de Vermandois i de Valois.
* Elionor de Vermandois (1148/1149 - 1213)

## Notes i referències

* ↑ . Genealogia de Peronel·la d'Aquitània a Medieval Lands
* ↑ . 20France.htm#RaoulIdied1152 Genealogia de Raül el Valent a Medieval Lands
# Club Bàsquet Femení Sarrià

El Club Bàsquet Femení Sarrià és un club de bàsquet femení del barri de Sarrià de Barcelona, fundat el 2007.
L'entitat va néixer arran de l'escissió de la secció femenina del Club Bàsquet Sagrat Cor de Sarrià i, al mateix temps, coincidí amb la desaparició del Club Bàsquet Femení Universitari de Barcelona el juliol de 2007 per motius econòmics. Per aquest motiu, gran part del cos tècnic i de les jugadores de l'equip blaugrana s'integraren dins del club. Durant els seus primers anys, va consolidar-se com un dels equips referents del bàsquet formatiu català, aconseguint diversos campionats de Catalunya i estatals, entre d'altres, un campionat d'Espanya infantil (2010). El primer equip va aconseguir l'ascens a la Lliga femenina 2 la temporada 2009-10 i ha guanyat una Lliga catalana 2 (2010-11). Algunes jugadores destacades que han competit amb el club són Gala Mestres, Míriam Forasté i Tània Pérez, entre d'altres.

## Referències

* ↑ «Club Bàsquet Femení Sarrià». Enciclopèdia de l'esport català. Barcelona: Grup Enciclopèdia Catalana.
* ↑ «El Espanyol se beneficia del cierre del UB Barça» (en castellà). Mundo Deportivo, 04-07-2007. [Consulta: 20 juny 2023].
* ↑ «CBF Sarriá es el campeón femenino tras ganar al Mataró (43-50)» (en castellà). FEB, 20-06-2010. [Consulta: 29 agost 2024].
* ↑ «El CBF Sarrià - Grupo Consultoria es proclama campió de la VIII Lliga Catalana Femenina 2». Federació Catalana de Basquetbol, 25-09-2010. [Consulta: 29 agost 2024].
# Magdalenià inferior

El magdalenià inferior és una fase de la cultura del magdalenià, al paleolític superior.
Com a característiques comunes cal esmentar els burís, raspadors i raspadors-burís.
Té tres estadis:
* Magdalenià inferior, estadi I que es caracteritza per raederes, per estranyes peces de sílex petites i amb retocs barroers, per perforadors múltiples i per dards de base bisellada. No es coneix a les regions Pirenaica i Cantàbrica.
* Magdalenià inferior, estadi II, que està caracteritzat per l'existència de triangles escalens. Tampoc es coneix a les regions Pirenaica i Cantàbrica.
* Magdalenià inferior, estadi III, caracteritzat per puntes de dard d'os amb un bisell llarg, a vegades amb solc.

## Referències

Alimen, Maria-Henriette; Marie-Joseph, Steve. Prehistoria (en castellà). Mexico DF, Madrid i Buenos Aires: Siglo XXI, 1970 (Historia universal, volum 1). ISBN 84-323-0034-9.

## Vegeu també

* Magdalenià superior
# Zakariyya

Zakariyya és el nom dels següents personatges:
Zakariyyà forma part del nom de molts personatges:
* Abu-Darba Muhàmmad III ibn Zakariyyà, emir hàfsida de Tunis
* Abu-Yahya Zakariyyà II ibn Yahya III, emir hàfsida
* Abu-Zakariyyà Yahya I ibn Abd-al-Wahid, emir hàfsida
* Abu-Zakariyyà Yahya ibn Abi-Bakr al-Warjilaní, historiador ibadita
* Abu-Zakariyyà Yahya ibn al-Khayr al-Janawuní, savi ibadita
* Abu-Zakariyyà Yahya III ibn Ibrahim I, emir hàfsida de Bugia
* Abu-Zakariyyà Yahya (IV), emir hàfsida
* Abu-Zakariyyà Yazid ibn Muhàmmad ibn Iyàs ibn al-Qàssim al-Azdí, historiador
* Al-Hussayn ibn Àhmad ibn Muhàmmad ibn Zakariyyà Abu-Abd-Al·lah aix-Xií, fundador de l'imperi fatimita
* Zakariyyà I ibn al-Lihyaní, emir de l'emirat hàfsida

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Zakariyya, tot i que no en fos el nom principal
# Multiprotocol Label Switching

Multiprotocol Label Switching (amb acrònim MPLS) és un protocol estàndard de transport de dades creat per l''IETF i definit a la recomanació RFC 3031. MLS opera entre la capa d'enllaç de dades i la capa de xarxa. MPLS va reemplaçar els protocols Frame Relay i ATM com a tecnologia de transmissió de dades a alta velocitat mercès a la seva capacitat d'encapsular paquets de dades de diferents protocols de xarxa (Multiprotocol) incloent-hi T1/E1, ATM, Frame Relay i DSL.

## Arquitectura MPLS

* Dispositius : (vegeu Fig.1)
** LER (Label Edge Router o encaminador frontera d'etiquetat) : element que inicia o acaba el túnel (extrau i introdueix capçaleres). És a dir, l'element d'entrada/sortida a la xarxa MPLS. Existeixen tan encaminadors d'entrada com de sortida de la xarxa. Ambdós solen anomenar-se router frontera, ja que es troben en els extrems de la xarxa MPLS.
** LSR (Label Switching Router o encaminador de commutació d'etiquetes).
** LSP (Label Switched Path o intercanvi de rutes per etiqueta) : és a dir, del túnel MPLS establert entre els extrems. A tenir en compte que un LSP és unidireccional.
** LDP (Label Distribution Protocol o protocol de distribució d'etiquetes) : un protocolo per a la distribució d'etiquetes MPLS entre els equips de la xarxa.
** FEC (Forwarding Equivalence Class o classe d'equivalència de reenviament) : nom que rep el tràfic que s'encamina sota una etiqueta. Subconjunt de paquets tractats de la mateixa manera pel commutador.
* Capçalera MPLS (vegeu Fig.2)

## Referències

* ↑ «What is Multiprotocol Label Switching (MPLS)? - Definition from WhatIs.com» (en anglès). SearchEnterpriseWAN, 05-10-2017. Arxivat de l'original el 2017-10-05 [Consulta: 5 octubre 2017].
* ↑ «Multiprotocol Label Switching (MPLS)» (en anglès). https://www.cisco.com.+[Consulta: 5 octubre 2017].
* ↑ «MPLS for dummies» (en anglès). https://www.nanog.org.+[Consulta: 5 octubre 2017].
# Govern General del Turquestan

El govern general del Turquestan fou una divisió administrativa de la Rússia tsarista amb capital a Taixkent. Es va crear formalment el 1867 (la conquesta va acabar entre el 1864 i el 1867) i va existir fins al 1917. El govern de Transcàspia, que va existir com a govern militar del 1869 al 1881 i com a govern civil del 1881 al 1889, fou integrat al govern general del Turquestan el 1889. El territori de Semiretxe fou separat del govern del Turquestan del 1882 al 1898 i unit al govern de les Estepes, però el 1898 li fou reintegrat.
Posteriorment esdevingué el Turquestan Rus.
Els seus governadors foren:
* Mikhaïl Grigorièvitx Txerniaev (governador militar) 1865-1867
* Dmitri Ílitx Romanovski (governador civil) 1866-1867
* Konstantín Petróvitx Von Kaufman 1867-1881
* Gerasim Alexéevitx Kolpakovski 1881-1882
* Mikhaïl Grigorièvitx Txerniaev 1882-1886 (segona vegada)
* Nikolai Ottónovitx von Rozenbakh 1886-1889
* Aleksander Borísovitx Vrevskiy 1889-1898
* Sergey Mikhaílovitx Dukhovskiy 1898-1901
* Nikolai Alexàndrovich Ivànov 1901-1904
* Nikolai Nikolàievitx Teviaixev 1904-1905
* Vsèvolod Victórovitx Zaharov 1905-1906
* Demyan Ivànovitx Subbotin 1906
* Evgeniy Osípovitx Matsievski 1906
* Nikolay Ivànovitx Grodekov 1906-1908
* Pavel Ivànovitx Micxenko 1908-1909
* Aleksander Vassílievitx Samsonov 1909-1910
* Vassilii Ivànovitx Pokotilo 1910-1911
* Aleksander Vassílievitx Samsonov 1911-1914 (segona vegada)
* Fedor Vladímirovitx Martson 1914-1916
* Mikhaïl Romànovitx Erofeev 1916
* Aleksander Nikolàïevitx Kuropatkin 1916-1917

## Referències

* ↑ (Montevideo), Instituto del Tercer Mundo. Guía del mundo, 1999-2000: el mundo visto desde el sur (en castellà). Instituto del Tercer Mundo, 2000. ISBN 9789974574250.
# Partida de caça

Partida de caça (títol original en anglès: The Hunting Party) és una pel·lícula estatunidenca de Don Medford estrenada el 1971. Ha estat doblada al català.

## Argument

Temuts a tota la regió, Franck Calder (Oliver Reed) i la seva banda de fugitius fan irrupció al comtat de Ruger, Texas. El seu objectiu: agafar una institutriu (Candice Bergen) perquè l'ensenyi a llegir i a escriure. Ignora encara que el seu ostatge, la Melissa, és l'esposa de Brandt Ruger (Gene Hackman), l'amo de la regió que no coneix més que una resposta: la llei del més fort. Aquest, al capdavant d'un petit exèrcit es llança sobre el rastre de Calder i dels seus homes, determinats a acabar amb ells.

## Repartiment

* Oliver Reed: Frank Calder
* Gene Hackman: Ruger
* Candice Bergen: Melissa
* Simon Oakland: Matthew Gunn

## Rebuda

Penso que és apropiat lloar Candice Bergen, que ha pujat des de la fama de celebritat efímera en la qual va començar la seva carrera fins al nivell de professionalisme durador que caracteritza el seu treball avui. "Durabilitat" pot no semblar una idea per a una bonica jove, però en les actuacions de Miss Bergen hi ha un punt d'intel·ligència, i en certa manera, una qualitat moral que explica el seu atractiu extraordinari. I aquest atractiu no val només per a un paper de vitrina en una pel·lícula com "Carnal Knowledge" sinó també per a un paper ingrat en una pel·lícula realment estúpida com "The Hunting Party".
Candice Bergen interpreta la dona d'un ric granger de Texas (Gene Hackman), que és també un sàdic impotent. Un dia és segrestada per un dur proscrit (Oliver Reed) perquè la confon amb una mestra d'escola i vol que l'ensenyi a llegir i escriure. Mai no van més enllà de l'alfabet, però, amb una cosa i altra, s'enamoren i quan el granger els atrapa, esdevé alguna cosa com el vol de vehement innocència des d'una ràbia metòdica i psicòtica. "The Hunting Party" podria semblar una oferta completament fora de la diversió familiar, combinant sexe i violència amb l'ensenyament primari. Però de fet ni ensenya ni excita exceptuant que les pel·lícules d'aquesta classe tendeixen a ser més rígides, més elementals, de mala mort amb els valors elementals en la definitiva confrontació. En aquest final, Don Medford, el director, porta l'acció a un grau no exigit per la història i, amb una manca de tacte impressionant, talla escena rere escena.

## Referències

* ↑ esadir.cat. Partida de caça. esadir.cat.
* ↑ «The Hunting Party». The New York Times.
* ↑ GREENSPUN, ROGER. The Hunting Party (en anglès), 17 de juliol de 1971.
# Peta Zetas

El Peta Zetas és el nom comercial d'una llaminadura que va ser molt popular durant els anys vuitanta, creada per l'enginyer químic Ramon Escolà i presentada inicialment com una substància granulada que tenia com a tret distintiu el fet que, en contacte amb la saliva, cruixia i feia sorollets i pessigolles dins la boca. L'enginyer va crear l'empresa Zeta Espacial.
La seva aparició va tenir lloc durant la dècada dels vuitanta i ràpidament es van convertir en la llaminadura de moda dels nens de l'època, però la seva particular característica i els nombrosos canvis i noves presentacions a què ha estat sotmès el producte han fet que perdurés fins a l'actualitat. En un principi es van presentar com un producte granulós dins un sobre, anunciats per un nen vestit d'astronauta i, a sota, l'eslògan «Peta Zetas: el caramel que peta». Posteriorment n'ha anat apareixent i desapareixent una àmplia gamma de variacions, com el Peta Zetas en format xiclet o amb diferents gustos; però la forma original és l'única que ha tingut continuïtat fins avui dia.
Aquest producte conté diòxid de carboni (CO₂) o la seva forma anhídrica, igual que les begudes amb bombolles. En contacte amb l'aigua o qualsevol altra solució aquosa, en aquest cas la saliva, el diòxid de carboni s'allibera i produeix petites explosions que produeixen el cruixit i el soroll típics d'aquesta llaminadura.

## Vegeu també

* Sidral
* Pica Pica
* Pop Rocks

## Enllaços externs

* http://zetaespacial.com/es/
# Christina Watches-Kuma

El Christina Watches-Kuma (codi UCI: CTO), conegut anteriorment com a Stenca Trading, va ser un equip ciclista danès professional en ruta, de categoria Continental que competí de 2009 a 2014.

## Principals resultats

* Himmerland Rundt: Michael Reihs (2011)
* Gran Premi de Tallinn-Tartu: Angelo Furlan (2011)
* Fyen Rundt: Angelo Furlan (2012)
* Volta a Sèrbia: Stefan Schumacher (2012)
* Volta a la Xina I : Martin Pedersen (2012)
* Volta a la Xina II : Stefan Schumacher (2012)
* Circuit d'Alger: Martin Pedersen (2013)
* Tour de Tipaza: Constantino Zaballa (2013)
* Destination Thy: Constantino Zaballa (2013)

## Classificacions UCI

L'equip participa en els circuits continentals de ciclisme i en particular l'UCI Amèrica Tour, l'UCI Àsia Tour i l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2013 | 4t | Constantino Zaballa (13è) |
UCI Amèrica Tour
| Temporada | Classificació per equips | Millor ciclista en la classificació individual |
| 2009 | 38è | Søren Petersen (300è) |
| 2012 | 24è | Stefan Schumacher (58è) |
| 2014 | 36è | Stefan Schumacher (285è) |
UCI Àsia Tour
| Temporada | Classificació per equips | Millor ciclista en la classificació individual |
| 2012 | 3r | Stefan Schumacher (2n) |
| 2013 | 19è | Constantino Zaballa (30è) |
| 2014 | 79è | Stefan Schumacher (417è) |

### UCI Europa Tour

| Temporada | Classificació per equips | Millor ciclista en la classificació individual |
| 2009 | 106è | Søren Pugdahl Pedersen (498è) |
| 2011 | 38è | Angelo Furlan (76è) |
| 2012 | 44è | Stefan Schumacher (33è) |
| 2013 | 44è | Stefan Schumacher (88è) |
| 2014 | 85è | Enrico Rossi (365è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats 1 a firstcycling.com
* Plantilles i resultats 2 a firstcycling.com
* Plantilles i resultats a cyclebase.nl
# Louis Riboulet

Louis Riboulet (Sant Alban d'Ai, 15 de gener de 1871 - 1944) va ser un escriptor, educador i professor de filosofia a l'Institut Notre Dame Valbenoite. És autor de diversos treballs sobre mètodes pedagògics.

## La vida i l'ensenyament

Riboulet va realitzar els seus primers estudis a l'escola dels Germans Maristes a la seva terra natal.
El 1886 ingressà al seminari de la mateixa congregació religiosa a Saint-Genis-Laval. Tres anys després, va obtenir el títol de professor primari, a través de l'examen estatal. El gener de 1890, va ser convidat a anar a Amèrica del Nord, on va romandre fins a 1914.
Per a la seva formació de mestres, que eren molt importants investigacions i observacions educatiu durant aquest període a la ciutat de Iberville, situada a la regió de Montérégie del Quebec, Canadà i els Estats Units.
Aplicant intensament els seus estudis, es va graduar a l'Institut d'Estudis Científics de la Universitat de Nova York. Després va tornar a França el 1914. Anys més tard, va tornar a l'ensenyament, l'exercici de les seves activitats al Col·legi Notre Dame de Valbenoîte a Saint-Étienne.
El 1925 va publicar el Historie de la Pédagogie en cinc volums, una obra atorgat per l'Acadèmia Francesa l'any següent. Això va ser seguit per la Psychologie Appliquée à l'Éducation, Conseils sur le Travail Intellectuel, La Discipline Préventive et ses Éléments Essentiels i Méthodologie Generale. Com a obra pòstuma, L'Eglise et l'Éducation de l'Ere Chrétienne au XIV Siècle. Diversos dels seus llibres han estat traduïts al portuguès.
Riboulet era contrària als expedients educatius tradicionals vigents en aquella època, que incloïen el càstig físic als estudiants que no funcionaven bé a l'escola.
Louis Riboulet també va publicar articles en revistes de prestigi en l'educació, com el Bulletin des Études, Revue Catéchistique i Revue Belge de Pédagogie.

## Obres

En francès
* Conseils sur li Travail Intellectuel: aux étudiants et aux Jeunes Maîtres (Prefaci F. Lavallee, Lió, Biblioteca Catòlica Emmanuel Vitte, 1928, 278 pp.)
* Historie de la Pédagogie (Prefaci d'André Baudrillart)
* L'Eglise et l'Éducation de l'Ère Chrétienne al XIV Siècle
* La Discipline Préventive et ses Elements Essentiels
* Manuel de Psychologie Appliquée à l'Éducation
* Pédagogie Générale
* Méthodologie Générale
# Zapus trinotatus

Zapus trinotatus és una espècie de mamífer rosegador de la família dels dipòdids. Viu a l'extrem occidental del Canadà (Colúmbia Britànica) i els Estats Units (Washington, Oregon i Califòrnia). S'alimenta principalment de llavors, tot i que de tant en tant també consumeix fruita, insectes, mol·luscs i peix. Els seus hàbitats naturals són els aiguamolls, els boscos i els prats alpins. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Zapus trinotatus. UICN 2008. Llista Vermella d'espècies amenaçades de la UICN, edició 2008, consultada el 17 desembre 2015.
Espècies vivents de zapòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Zapodinae :
Categoria :
# Museu Poeta Pastor Aicart

El Museu Poeta Pastor Aicart està situat a la primera planta de l'Ajuntament de Beneixama. Es tracta d'una sala annexa al Saló de Plens. Conté mobles, quadres, condecoracions, llibres i premis del poeta Pastor. Es pot visitar a les hores d'oficina de l'ajuntament amb cita prèvia.
# Gjerstad

Gjerstad és un municipi situat al comtat d'Agder, Noruega. Té 2.467 habitants (2018) i la seva superfície és de 322.14 km². El centre administratiu del municipi és el poble de Gjerstad.

## Referències

* ↑ «Població l'1 de gener de 2018. Tot el país, comtats i municipis» (en anglès). Oficina Central d'Estadístiques de Noruega. [Consulta: 23 desembre 2018].

## Enllaços externs

* Gjerstad - Lloc web oficial
# Parachela ingerkongi

Parachela ingerkongi és una espècie de peix cipriniforme de la família dels ciprínids que es troba a Borneo.

## Referències

* ↑ Steindachner F. 1881. Ichthyologische Beiträge (XI). Sitzungsber. Akad. Wiss. Wien v. 83 (1. Abth.). 393-408.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. i A.J. Whitten 1996. Freshwater fishes of Western Indonesia and Sulawesi: additions and corrections. Periplus Editions, Hong Kong. 8 p.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.